Kau Takdirku

Kau Takdirku ialah sebuah filem drama romantik Malaysia 2017 arahan Jason Chong lakonan Ezzaty Abdullah, Remy Ishak, Aisya Hasnaa dan Bront Palarae. Filem ini ditayangkan pada 7 September 2017.

Sinopsis
Harris (Bront Palarae) dan Alya (Ezzaty Abdullah) saling mencintai dan akhirnya berkhawin. Namun, suatu hari, Harris diishtiharkan hilang di laut dan mayatnya tidak dapat temui. Sedih melihat keadaan Alya yang tidak dapat menerima hakikat kematian suaminya, Kamar (Remy Ishak) rakan Harris, yang telah lama menyimpan perasaan cinta kepada Alya memutuskan untuk mengganti tempat Harris. Kamar mengahwini Alya, namun keadaan menjadi rumit apabila Harris tiba-tiba pulang. Mampukah Alya membuat pilihan samada untuk terus mencintai Kamar atau kembali ke pangkuan Harris?

Pelakon

Pelakon utama
 Ezzaty Abdullah sebagai Alya
 Remy Ishak sebagai Kamar
 Bront Palarae sebagai Harris
 Aisya Hasnaa sebagai Elfa
 Megan Tan sebagai Mimi
 Kartina Aziz sebagai Nenek

Pelakon pembantu
 Hasnul Rahmat sebagai Ayah Kamar
 Maya Matahari sebagai Emak Kamar (filem ini merupakan filem terakhir dia).
 Hanif Sanordin sebagai Pon
 Adik Syamil Marhalim sebagai Kamar (10 tahun)

Penampilan khas
 Dira Abu Zahar sebagai Awek Dating 1
 Enot sebagai Awek Dating 2
 Yasmin Hani sebagai Awek Dating 3

Penerbitan
Kau Takdirku diarahkan oleh Jason Chong yang sebelum ini mengarahkan filem Belukar (2010), Ular (2013) dan Dendam Orang Mati (2014). Ia merupakan filem sulung arahannya bagi genre percintaan, Chong dipetik sebagai berkata: "Ini merupakan filem genre cinta pertama arahan saya. Apa yang saya boleh katakan mengenai filem ini adalah ia sebuah naskhah yang cantik dan saya cukup berpuas hati dengan hasil lakonan semua pelakon,". Penggambaran dijalankan di Pulau Tioman, Pahang serta beberapa kawasan di Kuala Lumpur.

Keluaran dan sambutan
Kau Takdirku pada asalnya dijadualkan untuk ditayangkan pada 2014, namun ditunda akibat masalah teknikal. Filem ini akhirnya menerima tarikh keluaran tayangan rasmi, iaitu pada 7 September 2017. Ulasan kritis bercampur-campur diterima oleh filem ini.

Aina Izzah, menulis untuk Daily Seni melihat filem ini dihasilkan tanpa kesalahan dengan pengenalan watak-watak yang terlibat, sinematografi yang indah dan pengambilan nafas kerja kamera dan penyuntingan dalam urutan pembukaan.

Rujukan

Pautan luar


Kategori:Filem 2017
Kategori:Filem Malaysia tahun 2017
Kategori:Filem drama Malaysia
Kategori:Filem cinta Malaysia
Kategori:Filem arahan Jason Chong
Kategori:Filem terbitan Grand Brilliance